Ego Maubertus, decanus Vendopere, notum volo fieri dominum Thomam de Buxeriis laude et assensu uxoris sue Damme acquictasse dominum Jeremiam de Buxeriis et Josbelet de Essoia ab hominio quo erant illi obligati et posuisse illa duo hominia in manu Templariorum et in manu monachorum de Moris equaliter; et prenominatus Thomas et uxor ejus Damma promiserunt etiam se observaturos in perpetuum erga domum de Moris easdem conventiones in omnibus quas fecerant erga fratres Militie Templi. Laudaverunt etiam domui de Moris eleemosinam quam dictus Jeremias fecerat eidem domui. Actum anno Domini MºCCºVIIº.